Det kan blive en amerikaner, der skal sidde på AaB's trænerbænk fra næste sæson. De danske mestre har ifølge BT set sig lune på den tidligere amerikanske landstræner Bob Bradley. Bestyrelsesformanden i Bradleys nuværende klub, norske Stabæk, fortæller til BT, at den 57-årige amerikaner har været til samtale i AaB. - Vores sportsdirektør, Inge Andre Olsen, har talt med Bob Bradley, og Bradley har fortalt ham, at han ganske rigtigt har været til en samtale med AaB. Det er dér, sagen står nu, siger bestyrelsesformand Espen Moe til BT. Bob Bradley er ifølge BT et af fire træneremner til posten som Kent Nielsens afløser.
AaB har eftersigende en tidligere landstræner i kikkerten som Kent Nielsens afløser på trænerbænken.